Ego Galterius, Dei gratia Lingonensis episcopus, presentibus et futuris notum fieri volo, quod Gaufridus cognomento Morellus, guerpivit in eleemosinam et dedit domui Alberipe per manum nostram, quidquid clamabat vel habebat in Crille, vel in ejus finagio. Guido, comes de Saulx et ipse guerpivit predicte domui quidquid calumpniabatur vel habere se dicebat in finagio d’Arcfrait. Laudavitque sepedictus Guido comes prefate domui vageriam pratorum de Perregne que erant de casamento suo.